als_Latn dik_Latn ron_Latn
Shkon në 10 numri i të vdekurve në traget, 38 të zhdukur
Bilanci tragjik i “Norman Atlantic” ka shkuar në 10 viktima, ndërsa 38 pasagjerë rezultojnë të zhdukur. Zyrtarisht 427 pasagjerë kanë arritur të shpëtohen.
Politiko
E Hënë, 29 Dhjetor 2014 | 20:57
0 Komente.
Ka zgjatur plot 35 orë odisea e tragetit grek “Norman Atlantic” në detin Adriatik, vetëm pak km larg brigjeve të Vlorës.
Bilanci tragjik i këtij incidenti, ka shkuar në 10 viktima ndërsa 38 pasagjerë rezultojnë të zhdukur, ndërsa zyrtarisht 427 pasagjerë kanë arritur të shpëtohen nga trageti i cili u përfshi nga flakët që prej orës 04:00 të mëngjesit të 28 dhjetorit 2014.
Kryeministri Italian në një konferencë për shtyp deklaroi se pas operacionit të shpëtimit do të bëhej dhe bilanci pasi dyshohej se në bord mund të kishte pasur më shumë persona se sa ishin deklaruar.
“Sigurisht kishte pasagjerë që nuk ishin regjistruar, klandestinë në bord. Dy prej tyre zbritën në Bari” kofirmoi Prefekti i Brindizit.
Fillimisht u bë e ditur për trupat e 5 personave por disa orë më vonë u konfirmua se ishin gjetur edhe trupat e pajetë të dy personave të tjerë.
Komandanti ishte personi i fundit i cili la anijen e nisur dje nga porti i Igumenicës drejt Anconës m 478 persona në bord
Ministrja e Mbrojtjes Mimi Kodheli deklaroi nga kryeministria se 22 shqiptarët në bordin e tragetit Norman Atlantik janë shpëtuar dhe ndodhen jashtë rrezikut për jetën.
Marina Ushtarake, dhe Rojet bregdetare italiane informuan minutë pas minute për persona të evakuar nga anija e cila mëngjesin e së dielës, (28 dhjetor 2014) u përfshi nga flakët në brigjet e Korfuzit. / OraNews
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn